Russerne «belønner» dopere med toppjobber
Kappgang-stjernen Olga Kaniskina (31), som vant kappgang i OL i Beijing, er blitt utnevnt til ass. direktør ved en olympisk sportsskole i byen Saransk i republikken Mordovia. Samtidig er vektløfteren Aleksej Lovtjev (27), som ble verdensmester i fjor, utnevnt til rådgiver for guvernøren i Vladimir fylke. I en situasjon der idrettsverdenen snakker om en systematisk russisk doping, blir altså to av landets mest kjente dopere belønnet med gode jobber. IOC blir slaktet av dopingjegerne. Nylig ble Kaniskina avfotografert i hyggelig samtale med sportsmnister Vitalij Mutko da russerne nylig hadde et stevne for de OL-utestengte friidrettsutøverne i Moskva. Mutko er en av dem som ifølge WADA skal ha kjent til den systematiske russiske dopingen. – Den russiske nasjonalmorsomheten med å grave sin egen grav, fortsetter, kommenterer den kjente journalisten Vladimir Ivanov i Sport Ekspress spydig om at Kaniskina og Lovtjev har fått toppjobber. – Dette skjer i det samme øyeblikk som mange av våre utøvere er truet av diskvalifikasjon fra Rio-lekene, skriver Ivanov. Kjersti Tysse Plätzer nærmer seg OL-gullet. Kappgangmiljøet i Saransk er kjent som en av de verste dopingreirene i hele Russland. Olga Kaniskina har fått annullert sine resultater fra Beijing-OL. Hun var en av dem som ble avslørt da IOC analyserte på nytt 2008-prøvene – med nye analysemetoder. Fra før hadde Kaniskina fått annullert sine resultater fra juli til september 2009 og fra juli til november 2011. I Beijing tok Kaniskina gull foran Norges Kjersti Tysse på 20 kilometer. Alle russerne utestengt i vektløfting. Hun har senere vært utstengt i tre år og to måneder fram til desember 2015. Deretter kom Kaniskina tilbake og hadde kvalifisert seg for OL - men ble utestengt da det internasjonale friidrettsforbundet bestemte seg for å utestenge alle russiske friidrettsfolk fra Rio-lekene. Treneren til Olga Kaniskina, Viktor Tjegin, ble i vår utestengt på livstid av det russiske antidopingbyrået. Aleksej Lovtjev er utestengt i fire år fra mai 2016. Han testet positivt for det ulovlige stoffet ipamorelin. Han gikk videre med saken til voldgiftsdomstolen CAS, som avslo anken.
Utestengningen av russiske utøvere i Rio-OL stopper ikke russerne fra å «belønne» noen av sine mest kjente dopere.